Sonia Navarro

Sonia Navarro Peralta (Puerto Lumbreras, Murtzia, 1975) diziplina anitzeko artista bisuala da, ehungintzan espezializatua. 2023an Pinturako BMW Sariarekin saritua izan zen, eta, besteak beste, Espainiako Errege Akademiak Erroman emandako beka jaso zuen.

Emakumearen ikusezintasuna eta mugitzeko zailtasuna bi konstante dira bere ekoizpen artistikoan, eta horien bidez adierazten du feminismoarekin duen konpromisoa.

 Bizitza 
Artista familia batean jaioa, Navarrok joskintza eta sastreria ikasi zituen amona eta izebengandik. Arte Ederretan lizentziatu zen Granadako Unibertsitatean, 2002an, eta, gero, Argazkigintza Masterra egin zuen Madrilgo Argazkigintza eta Zinemako Nazioarteko Zentroan (EFTI).

 Lan ibilbidea 
Bere ekoizpen artistikoa Kultura Ministerioa, Kanpo Arazoetako Ministerioa, Granadako Unibertsitatea edo Universidad Rey Juan Carlos bezalako erakundeen bilduma publikoetan dago, baita pribatuetan ere, hala nola DKV Seguros, Colección Entrecanales edo Scan London.

2000. urteaz geroztik, Madrilen egiten den Arco arte-azokan parte hartu du T20 Galeriarekin. Estatuko eta nazioarteko azoketan ere parte hartzen du, hala nola Next Chicago, Volta Basilea, Maco Mexico, Artisima Torino, SP Arte, Sao Paolo eta Pulse Madrid azoketan.

 Estiloa 
Navarroren lanaren abiapuntua haria eta oihala dira, historian zehar emakumeen lan isila eta egunerokoa aldarrikatzeko funtsezko materialak. Bere sorkuntzetan, ehunak, patroiak, artisau-teknikak eta diseinuak inspirazio-iturri dira, eta emakumeek etxean, batez ere bere familian, egiten duten lanaren kontakizunarekin elkarrizketa bat eskaintzen du. Eguneroko elementu horien funtzioari eta objektu artistiko bihurtzen duten ahalmenari buruzko hausnarketa egiten du, eta pintura, eskultura, instalazio eta performance gisa interpretatzen ditu.

Emakumearen ikusezintasuna eta mugitzeko zailtasuna bi konstante dira bere ekoizpen artistikoan, eta horien bidez adierazten du feminismoarekin duen konpromisoa. Bere obran, Mary Kelly estatubatuarrak edo Louis Bourgeois frantziarrak, bere karrerako uneren batean, etxeko kultura eta zainketak bere lan artistikoetan parte hartu duten artista batzuen inspirazioa izan dira.

 Aintzatespenak 

 2004 urtean eta 2008 urtean, artista gazteak sustatzeko La Casa Encendidan Generaciones (euskaraz: Belaunaldiak) proiektuan parte hartzeko hautatu zuten Navarro. 
 2006 urtean eta 2011 urtean, Kultura Ministerioaren Arte Plastikoetako bekak jaso zituen Parisko Colegio de Españan, eta Espainiako Errege Akademiaren beka Erroman, Kanpo Arazoetako Ministerioak emandakoa.
 2017 urtean, finalista izan zen Pilar Citoler Argazki Garaikidearen Nazioarteko IX. Biurteko Sarian. 
 2017an, finalista izan zen Mislata - Konpromiso soziala ikusizko arteetan eskuratze-sarietan. 
 2020 urtean, visualizARTE programaren laguntza jaso zuen, zeinak Murtziako Eskualdeko Hezkuntza eta Kultura Sailaren CREA Planaren barruan baitaude, arte bisualen proiektuak garatzeko. 
 2021 urtean, Visual Entidad de Gestión de Artistas Plasticos (VEGAP) erakundeak sustatutako Sorkuntzarako Laguntzen deialdian saritu zuten, S.O.S Artea/Kultura: Espainian bizi diren ikusizko sortzaileei ematen zaizkie.
 2023 urtean 38. saria jaso zuen BMW Pintura Saria, "Redes 1" lanarengatik, Joskintzako patroi baten planoko ibilbideak alderatzen dituen serie bati buruzkoa.

 Erreferentziak 

 Kanpo estekak 
 Sonia Navarroren webgunea
 Sonia Navarrori elkarrizketa, Vimeon ikusgai dagoen ''Lindes, Camino, Memoria'' erakusketa dela eta.

Kategoria:Murtziarrak
Kategoria:Espainiako artistak
Kategoria:Emakume artistak
Kategoria:Granadako Unibertsitateko ikasleak